Van al die dinge waarmee satan homself besig hou, is die grootste seker sy geveg met Christene. Sy uitsluitlike doelwit is om Christene te verhinder om in hulle geloofslewe te vorder en om ander tot diens te wees. Hy beskik natuurlik oor ’n hele klomp strategieë en middels om dit te doen, en sodoende groei in die Kerk negatief te beïnvloed – in sowel getalle as geestelike volwassenheid. Maar: satan is eintlik bang vir jou, veral as jy die Skrif ken. Jy moet dus moeite doen om geestelik te groei en jou erfporsie op te eis!
Dit is van kardinale belang om te onthou dat die Koninkryk van God op die beginsel van konfrontasie opgerig is. Jesus het die demone, die godsdienstiges en Sy vyande gekonfronteer. “Op hierdie rots sal Ek my kerk oprig, en al die magte van die hel sal dit nie oorwin nie.” Matt 16:18.
Jy moet die satan weerstaan. Jy moet jou wil aktiveer, wetende dat Hy wat in jou is, veel groter is as hy wat in die wêreld is. As Christene moet ons ons vyand ken: “Die bedoeling is dat ons nie deur die satan uit-oorlê word nie! Sy planne is mos nie aan ons onbekend nie!” 2 Kor 2:11. Die volgende is sommige van satan se strategieë teen die gelowige kind van God: